זכרון שושן ויין
בְּנֹעַם אַהֲבָתְךָ ; בְּנִיחוֹחַ גּוּפְךָ ; אֲנִי נִזְכֶּרֶת ; מֵעֶצֶם הֱיוֹתְךָ ; לִי - מְסֻנְוֶרֶת, ; וְעוֹטָה הִלַּת זֹהַר אוֹפֶפֶת ; עוֹטֶפֶת, ; אוֹתִי. ; הֶעָתִיד הֲכִי רָחוֹק שֶׁיָּכֹל לִהְיוֹת ; שֶׁאֲנִי יְכוֹלָה לַחְשֹׁב עָלָיו ; וּלְתַכְנֵן תָֹכְנִיּוֹת ; הִצְטַמְצֵם לִכְדֵי ; הַזְּמַן, הַדַּקּוֹת, הַשְּׁנִיּוֹת, ; שֶׁאֲנִי אוֹחֶזֶת אֶת כַּף יָדִי הָאַחַת בְּתֹם ; וְאֶצְבַּע אַחַר אֶצְבַּע נִכְרֶכֶת בְּכַף יָדִי הָאַחֶרֶת בְּחֹם - ; זִכְרוֹן שׁוֹשָׁן וְיֵין קַבַּרְנֶה סוֹבִינְיוֹן אָדֹם… ; כְּשֶׁאֲנִי חוֹשֶׁבֶת עָלֶיךָ, ; וְעַל כַּמָּה אָנוּ חֲסֵרִים בַּנּוֹף הַפְּנִימִי הָיּוֹם. ; בְּנֹעַם אַהֲבָתְךָ ; בְּנִיחוֹחַ גּוּפְךָ ; אֲנִי נִזְכֶּרֶת ; מֵעֶצֶם הֱיוֹתְךָ ; לִי - מְסֻנְוֶרֶת, ; וְעוֹטָה הִלַּת זֹהַר אוֹפֶפֶת ; עוֹטֶפֶת, ; אוֹתִי. ; רֶגַע לִפְנֵי הַזְּמַן ; כְּשֶׁאֲנִי מְכַוֶּנֶת אֶת הַפֶּלֶא הַקָּטָן ; בִּנְקִישׁוֹת דִּיגִיטָלִיּוֹת טָסוֹת בִּקְפִיצָתָן ; אֶל זְמַן הָהַשְׁכָּמָה- מַעֲשֶׂה שָׂטָן... ; אֶפֶס שֶׁבַע אֶפֶס אֶפֶס - ; מְאֻפָּס. ; וְלוֹחֶצֶת 'שְׁמוֹר' – ; מַגָּע לֹא מְהֻסָּס.. ; אָמְנָם בְּעֵרָבוֹן מֻגְבָּל! ; אֲבָל... ; לְרֶגַע קַל... ; בְּנֹעַם אַהֲבָתְךָ ; בְּנִיחוֹחַ גּוּפְךָ ; אֲנִי נִזְכֶּרֶת ; מֵעֶצֶם הֱיוֹתְךָ ; לִי - מְסֻנְוֶרֶת, ; וְעוֹטָה הִלַּת זֹהַר אוֹפֶפֶת ; עוֹטֶפֶת, ; אוֹתִי. ; הֶעָתִיד הֲכִי רָחוֹק שֶׁיָּכֹל לִהְיוֹת ; שֶׁאֲנִי יְכוֹלָה לַחְשֹׁב עָלָיו ; וּלְתַכְנֵן תָֹכְנִיּוֹת ; הִצְטַמְצֵם לִכְדֵי ; הַזְּמַן, הַדַּקּוֹת, הַשְּׁנִיּוֹת, ; שֶׁאֲנִי אוֹחֶזֶת אֶת כַּף יָדִי הָאַחַת בְּתֹם ; וְאֶצְבַּע אַחַר אֶצְבַּע נִכְרֶכֶת בְּכַף יָדִי הָאַחֶרֶת בְּחֹם - ; וַאֲנִי מְדַמְיֶנֶת לִי פִּתְאוֹם ; אֵיךְ הִתְאִימוּ כַּפּוֹת יָדֵינוּ זוֹ לַזּוֹ - לְהַפְתִּיעַ ; וְחֻמְּךָ מִתְפַּשֶּׁט בִּי בְּרֹגַע - מַרְגִּיעַ ; לְדַקּוֹת אֲחָדוֹת שֶׁל מַגָּע, ; וְנִרְגַּע, ; בְּדִיּוּק כְּמוֹ אָז.. ; מִתְמַכֶּרֶת... ; וּכְמוֹ בִּנְקִישׁוֹת הַמִּקְלֶדֶת ; כְּשֶׁאוֹת בְּתוֹךְ אוֹת נִכְרֶכֶת ; לְחִבּוּקִים וְּנְשִׁיקוֹת ; וְ...כֵן, ; אֲנִי עֲדַיִן אוֹהֶבֶת ; וְכֵן , ; אֲנִי עֲדַיִן מְיַחֶלֶת ; וְנִסְחֶפֶת ; לִכְתֹּב לְךָ ; בְּרֶגֶשׁ אֲמִתִּי מִשְׁתַּחְרֵר כָּל כָּךְ... ; מִתְכַּרְבֵּל- בִּמְפֻכָּח ; שׁוֹשָׁן וְקַבַּרְנֶה סוֹבִינְיוֹן אָדֹם וְרַךְ ; הֵן הִגַּעְנוּ הֲלוֹם, ; הוֹ, כַּמָּה שֶׁאָנוּ חֲסֵרִים לָנוּ בַּנּוֹף הַפְּנִימִי הַיּוֹם! ; בְּנֹעַם אַהֲבָתְךָ ; בְּנִיחוֹחַ גּוּפְךָ ; אֲנִי נִזְכֶּרֶת ; מֵעֶצֶם הֱיוֹתְךָ ; לִי - מְסֻנְוֶרֶת, ; וְעוֹטָה הִלַּת זֹהַר אוֹפֶפֶת ; עוֹטֶפֶת, ; אוֹתִי.; 